03/vol. 11 Jurnalul Oficial al Uniunii Europene 65 31992R2009 L 203/10 JURNALUL OFICIAL AL COMUNITĂȚILOR EUROPENE 21.7.1992 REGULAMENTUL (CEE) NR. 2009/92 AL COMISIEI din 20 iulie 1992 de stabilire a metodelor comunitare de analiză a alcoolului etilic de origine agricolă utilizat în obținerea băuturilor spirtoase, a vinurilor aromatizate, a băuturilor aromatizate pe bază de vin și a cocktailurilor aromatizate obținute din produse vitivinicole COMISIA COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Regulamentul (CEE) nr. 1576/89 al Consiliului din 29 mai 1989 privind stabilirea regulilor generale cu privire la definirea, descrierea și prezentarea băuturilor spirtoase (!), în special articolul 4 alineatul (8), având în vedere Regulamentul (CEE) nr. 1601/91 al Consiliului din 10 iunie 1991 privind stabilirea regulilor cu privire la definirea, descrierea și prezentarea vinurilor aromatizate, a băuturilor aromatizate pe bază de vin și a cocktailurilor aromatizate obţinute din produse vitivinicole (2), în special articolul 4 alineatul (4), întrucât, pentru a permite organelor competente să efectueze controale adecvate ale alcoolului etilic de origine agricolă, așa cum este definit la articolul 1 alineatul (3) litera (h) din Regulamentul (CEE) nr. 1576/89 și menționat la articolul 3 litera (d) a treia lini- uță din Regulamentul (CEE) nr. 1601/91, se impune adoptarea unor metode de analiză comunitare; întrucât caracteristicile alcoolului de origine agricolă sunt preci- zate în anexa I la Regulamentul (CEE) nr. 1576/89 și în anexa I la Regulamentul (CEE) nr. 1601/91; întrucât aceste caracteristici sunt identice cu cele ale elementelor care alcătuiesc definiția alcoolului neutru din anexa I la Regulamentul (CEE) nr. 2046/89 al Consiliului din 19 iunie 1989 care stabilește regulile generale privind distilarea vinurilor și a subproduselor de vinificație (*); întrucât se impune recunoașterea metodelor de analiză comunitare ale alcoolului neutru aplicabile în sectorului vinului, care figurează în Regulamentul (CEE) nr. 1238/92 (4) al Comisiei, drept metode comunitare de analiză în vederea aplicării Regula- mentelor (CEE) nr. 1576/89 și (CEE) nr. 1601/91; întrucât, pentru a se asigura comparabilitatea rezultatelor obținute în urma aplicării metodelor de analiză adoptate de prezentul regu- lament, se impune definirea termenilor privind repetarea și reproducerea rezultatelor obţinute cu ajutorul acestor metode; întrucât măsurile prevăzute de prezentul regulament sunt în conformitate cu avizul Comitetului de punere în aplicare pentru băuturi spirtoase și al Comitetului de punere în aplicare pentru băuturi aromatizate pe bază de vin, ADOPTĂ PREZENTUL REGULAMENT: Articolul 1 Metodele comunitare de analiză a alcoolului de origine agricolă definit la articolul 1 alineatul (3) litera (h) din Regulamentul (CEE) nr. 1576/89 și menționat la articolul 3 litera (d) a treia liniuță din Regulamentul (CEE) nr. 1601/91 sunt cele care figurează în anexa la Regulamentul (CEE) nr. 1238/92. Dispozițiile articolului 2 din Regulamentul (CEE) nr. 1238/92 se aplică în vederea asigurării comparabilității rezultatelor analizei. Articolul 2 Prezentul regulament intră în vigoare în a șaptea zi de la data publicării în Jurnalul Oficial al Comunităților Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 20 iulie 1992. () JOL160,126.1989,p. 1. () JOL149,146.1991,p. 1. () JOL202,147.1989,p. 14. Pentru Comisie Ray MAC SHARRY Membru al Comisiei () JOL130,15.5.1992,p.13.